
SPECIFIKĀCIJA


1. Preču piedāvājams iesniedzams pamatojoties uz nolikuma pielikumā esošo tāmi un saskaņā ar tehnisko specifikāciju, paredzot preču piegādi Ziedlejās - 1, Priedainē, Kurmāles pagastā, Kuldīgas novadā, Latvijā (turpmāk – Objekts) un uzstādīšanu Pasūtītāja norādītajās telpās.

Piedāvājuma sagatavošana

2. Pirms piedāvājuma iesniegšanas Pretendentam rūpīgi jāiepazīstas ar prasīto preču tehnisko specifikāciju un parametriem. Ja, izskatot iekārtu norādītos parametrus, tie rada neskaidrības un ir nepieciešama papildus informācija, Ieinteresētais piegādātājs jautājumus un informācijas pieprasījumu sniedz rakstiskā veidā Nolikumā noteiktā kārtībā. Šādā gadījumā pretendentu pienākums ir sagatavot piedāvājumu atbilstoši pasūtītāja veiktajiem norādījumiem pie iepirkuma dokumentācijas, ja tādi tiks publicēti.
3. Pirms piedāvājuma iesniegšanas Pasūtītājs aicina Pretendentu rūpīgi iepazīties ar Tehnisko specifikāciju un apsekot Objektu klātienē, lai veiktu nepieciešamos uzmērījumus vietās, kur paredzēts uzstādīt attiecīgās iekārtas (preces), un novērtētu to uzstādīšanas iespējas. Apmeklējuma laiku iepriekš saskaņot ar Pasūtītāju. Ja Pretendents uzskata, ka objekta apsekošana pirms piedāvājuma iesniegšanas nav nepieciešama un visu ar preču piegādi uzstādīšanu, pieslēgšanu un montāžu saistīto risku novēršanu iespējams veikt – nepasekojot objektu, Pretendents šo apsekojumu var neveikt. Šādā gadījumā visas izmaksas, kas var rasties iekārtu uzstādīšanas, montāžas un pieslēgšanas nodrošināšanai Objektā, tiek uzskatītas par iekļautām iepirkuma piedāvājumā. 
4. Preču piegāde jāparedz 30 (trīsdesmit) darba dienu laikā pēc līguma noslēgšanas. Pasūtītājs patur tiesības norādīt vēlāku preču piegādes termiņu, vai iepriekš vienojoties ar Pretendentu, to samazināt.
5. Pirms preču piegādes, Pretendentam ar Pasūtītāju ir jāvienojas par preču piegādes laiku un jāsaskaņo uzstādīšanas un montāžas darbu kārtība, kā arī jāveic visi uzstādīšanai un pieslēgšanai nepieciešamie mērījumi. Par tikšanās laiku vismaz 2 (divas) darba dienas iepriekš ar e-pasta starpniecību rakstveidā vienojoties ar Pasūtītāju. 
6. Pretendentam jāveic preču piegāde, uzstādīšana un montāža Pretendenta nodrošināta kvalificēta speciālista klātbūtnē. Preču uzstādīšanas darbi veicami vienā vai vairākās reizēs atkarībā no vienošanās ar Pasūtītāju.
7. Pretendentam ir jānodrošina preces lietošanas un uzturēšanas instrukcijas esamība (drukāta lietošanas instrukcija latviešu valodā) katrai precei, ja attiecināms, un preces garantijas remonts, tai skaitā preces transportēšana no/uz Objektu remonta nodrošināšanai.
8. Pretendentam uz vietas jānodrošina kvalificēta speciālista sniegta, pilnvērtīga apmācība darbam ar piegādāto iekārtu (preci) vismaz divām personām. Personāla apmācībai jāietver preču palaišanas, drošas izmantošanas, apkalpošanas, kā arī biežāko kļūdu novēršanas pamatus. 
9. Pretendentam jānodrošina visu preču uzstādīšanai un darbības nodrošināšanai nepieciešamo palīgmateriālu (piemēram – vadu, savienojumu, kabeļu u.t.t) pilna komplektācija un montāža līdz faktiskajām pieslēgumu vietām. 
10. Pretendents nes pilnu materiālo atbildību par precēm līdz to pilnīgai nodošanai Pasūtītājam.
11. Šīs specifikācijas 5.- 10.punktā minēto pakalpojumu izmaksas pilnā apmērā iekļaujamas Pretendenta piedāvājumā.  Ja minēto pakalpojumu izmaksas netiek attēlotas Pretendenta piedāvājumā kā atsevišķas tāmes pozīcijas, šīs izmaksas tiek uzskatītas par iekļautām preču izmaksu pozīcijās. 
12. Visām piedāvājumā iekļautajām precēm jāatbilst Latvijas standartiem un Eiropas Savienības dalībvalstu nacionāliem standartiem. 
13. Pretendents apņemas nodrošināt, ka piedāvātās preces nebūs iepriekš lietotas un tajās nebūs iebūvētas lietotas vai atjaunotas komponentes.
14. Nekvalitatīvas preces gadījumā Pretendentam jānodrošina tās bezmaksas nomaiņa un piegāde desmit darba dienu laikā no Pasūtītāja pieprasījuma saņemšanas dienas. 
15. Pasūtītājs pieņem kvalitatīvu un Tehniskajai specifikācijai atbilstošu preci, parakstot pieņemšanas – nodošanas aktu. Pieņemšanas – nodošanas akts parakstāms pēc preču piegādes, uzstādīšanas, apmācību sniegšanas, tehnisko specifikāciju un lietošanas instrukciju iesniegšanas. 
16. Ekvivalentu preču iekļaušana piedāvājumā:
16.1. Ja iepirkuma procedūras dokumentos ir norādīts konkrēts preču vai standarta nosaukums vai kāda cita norāde uz specifisku preču izcelsmi, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst iepirkuma procedūras dokumentos noteiktajām prasībām un parametriem un nodrošina prasīto darbību.
16.2. Pretendents savā piedāvājumā ar ražotāja dokumentāciju vai kompetentas institūcijas izsniegtu apliecinājumu vai izmantojot jebkādus atbilstošus līdzekļus, tajā skaitā Publisko iepirkumu likuma 22.pantā minētos pierādījumus, pierāda, ka piedāvājums ir ekvivalents un apmierina pasūtītāja prasības, kas izteiktas iepirkuma procedūras dokumentos.
16.3. Pretendents piedāvājumam pievieno attiecīgi aizpildītu iepirkuma nolikuma pielikumu un ražotāja dokumentāciju vai kompetentas institūcijas izsniegtu apliecinājumu par pārbaudes rezultātiem, kas pierāda, ka piedāvājums ir ekvivalents un apmierina Pasūtītāja prasības, kas izteiktas tehniskajā specifikācijā un vai projekta dokumentācijā.
16.4. Konkrētu zīmolu norādes tāmēs un projektā ir saistītas ar kontroltāmes sagatavošanu, turklāt ir norādīti tikai plašāk izmantotie materiāli, kam, tirgū esošajiem piegādātājiem, ir (būtu) zināmi šo materiālu ekvivalenti (ja tādi tirgū faktiski ir pieejami un piegādātājiem ir iespējams tādus piedāvāt), tādēļ norāde uz konkrētiem zīmoliem (ar iespēju piedāvāt ekvivalentus) nerada priekšrocības noteiktiem piegādātājiem vai precēm.
16.5. Līguma izpildes gaitā jautājumi par ekvivalentiem tiek risināti tikai Līgumā noteiktos gadījumos.
17. Precēm (ja attiecināms) jāatbilst zaļā iepirkuma principu prasībām[footnoteRef:1], tai skaitā, tehnikai jābūt marķētai ar ENERGY STAR vai līdzvērtīga standarta marķējumu. [1:  Atbilstoši 20.06.2017. MK noteikumu Nr. 353 “Prasības zaļajam publiskajam iepirkumam un to piemērošanas kārtība” 1.pielikuma prasībām (pieejami: https://likumi.lv/ta/id/291867-prasibas-zalajam-publiskajam-iepirkumam-un-to-piemerosanas-kartiba)] 

18. Pretendents nes pilnu materiālo atbildību par preču piegādes un uzstādīšanas laikā vai tās rezultātā trešajām personām nodarītajiem zaudējumiem.

